Laster innhold, vennligst vent.. For å se dette innholdet, må du aktivere JavaScript i nettleseren din.

Vålerenga er dermed klar for sin første cupfinale for kvinner. Der møter laget Avaldsnes, som slo Arna-Bjørnar 1-0 i sin semifinale.

– Dette er deilig. Vi hadde en plan om å ha ballen litt. Det ble ikke helt slik, men dette er kult, sier VIF-trener Kjell Edvin Gustad til NRK.

Hjemmelaget ledet til pause etter mål av Stephanie Verdoia etter 17 minutters spill. Det ble også kampens eneste scoring.

MATCHVINNER: Stehpanie Verdoia. Foto: Heiko Junge / NTB scanpix

– Kjipt å gå glipp av

Storfavoritten LSK hadde flere store sjanser til å utligne, men klarte det ikke. Dermed var det duket for en aldri så liten cupbombe i cupens ene semifinale.

– Vi møter et godt lag. Det er ikke utenkelig at vi kan tape en fotballkamp. Vi fikk ikke noe rytme i spillet vårt i dag, sier LSK-trener Hege Riise til NRK.

– Det er kjipt å gå glipp av en cupfinale, fortsetter hun.

LSK har vunnet både serie og NM tre sesonger på rad. I serien er LSK åtte poeng foran tabelltoer Avaldsnes med tre kamper igjen å spille.

I den andre semifinalen vant altså Avaldsnes 1-0 over Arna Bjørnar på en gjennomvåt gressmatte.

Her scoret Andreia Rosa etter 73 minutters spill i en kamp der Avaldsnes var klart best.